Jacobus Arminius
Store norske leksikon,Religion og filosofi,Religioner og livssyn,Kristendom,Protestantisme
Jacobus Arminius, nederlandsk reformert teolog. Han ble i 1588 prest i Amsterdam og i 1603 professor i Leiden.
Allerede i sin prestetid var Arminius blitt angrepet for ikke å hylle Jean Calvins strenge forutbestemmelseslære. I 1604 brøt striden ut på ny da Arminius ble heftig angrepet av sin ortodokse kollega Gomarus. Striden fikk stort omfang og strakte seg over flere år.Arminius' tilhengere sammenfattet etter hans død hans og sine anskuelser i fem artikler, den såkalte Remonstrantia. Synoden i Dordrecht i 1618–1619 fordømte remonstrantene og utelukket dem av kirken. De ble en tid hardt forfulgt, men oppnådde i 1798 religionsfrihet som eget kirkesamfunn. Remonstrantsche Kerk har nå om lag 20 000 medlemmer. Les mer i Store norske leksikon reformasjonen protestantisme kalvinisme remonstranter synoden i Dordrecht den reformerte kirke religion i Nederland